كمال عبد العزيز

كمال عبد العزيز هو مدير تصوير سينمائى مصرى. ومخرج أفلام تسج بعديه والرئيس السابق للمركز القومى للسينما المصريه.
 حياته 
مدير تصوير سينمائى و مخرج أفلام تسجيلية والرئيس السابق للمركز القومى للسينما المصرية. اتخرج بدرجة البكالوريوس فى التصوير من المعهد العالى للسينما سنة 1984، بعدهااشتغل مصور وكمساعد مصور لعدة سنين قبل ما يبتدى فى الشغل كمدير تصوير للمرة الأولى سنة 1990 فى فيلم (سوبر ماركت) من إخراج (محمد خان) اللى نال عنه جايزة أحسن تصوير من (جمعية الفيلم). اشترك عبر مشواره فى اكتر من 40 فيلم بين روائى وتسجيلى وقصير ورسومى فى أفلام مصرية وعالمية.

أخرج الكتير من الاعلانات والافلام التسجيلية والدعائية اللى تعدى عددها الثلاثمائة، يذكر منها الفيديوكليبات لاغانى: (سكة العاشقين) لمصطفى قمر، (عدى الهوى عدى) لحنان ماضي، (هنساك) لمحمد فؤاد، (فى يوم واحد) للطيفة (غلطة) و(ياريتنى) لهانى شاكر.

وفى الأعمال التليفزيونية اشترك في: (فوازير فرح فرح - الدوائر المقفولة - اعتزال ست عاملة - القضية 51 - وجهه القمر). انضم كمان كعضو فى عدد من لجان تحكيم المهرجانات السينمائية يذكر منها: مهرجان ( اوروبا الشرق) للفيلم الوثائقى بأصيلة بالمغرب 2014، الأفلام القصيرة بالمركز الكاثوليكى المصرى للسينما 2014، الافلام القصيرة مهرجان الاسكندرية 2013، مهرجان (بونا) السينمائى بالهند 2012، مهرجان قرطاج السينمائى 2012. وعمل كمصمم اضاءة لحفل افتتاح وختام مهرجان القاهرة السينمائى الدولى فى 1994 و 2008. و هو كمان مؤسس وعميد أكاديمية (سينما جات) للسينما مع الجامعة البريطانية والمؤسسة فى 2011. شغل كذلك منصب رئيس (مهرجان الإسماعيلية للأفلام التسجيلية والقصيرة)فى الدورتين 16 و 17 عاميّ 2013 و 2014. كمان ترأس الجهاز القومى للسينما بين عاميّ 2012 لحد 2014. بره السينما المصرية اشتغل فى أفلام تسجيلية غير مصرية يذكر منها الفيلم الأمريكى (Voice like Egypt) عن حياة (أم كلثوم) من إخراج (Michal Goldman)، والفيلم السويدى (Last stranger) من إخراج (Karin Westerland)، والفيلم الدانماركى (Anger & desire) من إخراج (Karin Westerland)، وفيلم (Invisible) من إخراج (Karin Westerland)، (وفيلم (تقارير موجزة عن السينما المصرية) من إخراج (مؤمن السميحى) من المغرب، وفيلم (Naser) من إخراج (Michal Goldman) فى 2014 عن الرئيس الراحل (جمال عبد الناصر). كمان عمل بالتدريس والقاء محاضرات بأكاديمية IAEMS فى مدينة الانتاج الاعلامي، ولمادة الاضاءة والتصوير السينمائى والديجيتال سينما بالمعهد العالى للسينما بالقاهرة. و أخرج فيلم تسجيلى بعنوان (حرق أوبرا القاهرة) سنة 2011.
 جوايز 
الجوايز اللى حصل عليها فى مشواره: جايزة احسن فيلم تسجيلى من مهرجان الاسكندرية السينمائى الدولى سنة 2012 عن فيلمه (حرق أوبرا القاهرة)، جايزة أحسن تصوير عن فيلم (يوم حار جدًا) من مهرجان الإسكندرية السينمائى فى 1994، جايزة الأداء المتميز من مهرجان القاهرة السينمائى الدولى سنة 1991، و جايزة أحسن تصوير (جمعية الفيلم) عن فيلم سوبر ماركت سنة 1990.
 مصادر 

تصنيف:مصورين سينمائيين مصريين
تصنيف:صفحات بيها بيانات ويكى بيانات
تصنيف:صفحات تستخدم خاصية P27
تصنيف:صفحات تستخدم خاصية P19
تصنيف:سينما مصريه